## KLASA: 602-13/25-01/37

## URBROJ: 2189-78-01/01-25-1

## Slatina, 09. lipnja 2025.

## Na temelju članka 24. Zakona o odgoju i obrazovanju u osnovnoj i srednjoj školi ( Narodne novine br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22.I 156/23.) i**Pravilnika** o uvjetima i načinima nastavka obrazovanja za višu razinu kvalifikacija („Narodne novine“ broj 8/16. i 126/21.), Srednja škola Marka Marulića Slatina objavljuje

## P O Z I V

## ZA NASTAVAK OBRAZOVANJA UČENICIMA KOJI SU ZAVRŠILI TROGODIŠNJE OBRAZOVNE PROGRAME ILI STEKLI NIŽU STRUČNU SPREMU

Srednja škola Marka Marulića Slatina u šk. god. 2025./2026. nudi mogućnost nastavka obrazovanja za stjecanje više razine kvalifikacije u četverogodišnjim programima za zanimanje:

* **Agrotehničar**

**Sukladno Pravilniku**  o uvjetima i načinima nastavka obrazovanja za višu razinu kvalifikacija („Narodne novine“ broj 8/16. i 126/21.), **pravo na nastavak obrazovanja imaju** učenici koji je stekli nižu razinu srednjeg obrazovanja i učenici koji su završili obrazovni program u trajanju od tri godine.

**Nastavak obrazovanja je besplatan.**

Učenik može nastaviti obrazovanje za višu razinu kvalifikacije u roku od dvije godine od dana završetka niže razine srednjeg obrazovanja odnosno od završetka trogodišnjega obrazovnog programa.

**Obrazovanje može nastaviti učenik čiji prosjek ocjena svih razreda srednjega strukovnog obrazovanja u prethodno završenom strukovnom obrazovanju iznosi najmanje 3,50 zaokruženo na dvije decimale. Iznimno od navedenoga, obrazovanje može nastaviti i učenik čiji prosjek ocjena svih razreda srednjega strukovnog obrazovanja u prethodno završenome strukovnom obrazovanju iznosi manje od 3,50 zaokruženo na dvije decimale, o čemu odluku donosi nastavničko vijeće škole.**

Učenik odnosno roditelj ili skrbnik malodobnoga učenika obvezan je do 5. srpnja 2025. godine podnijeti Školi pisani zahtjev za nastavkom obrazovanja uz koji je obvezan priložiti:

* zahtjev za upis;
* izvornike ili ovjerene preslike prethodno stečenih razrednih svjedodžbi i svjedodžbi o završenom obrazovanju.

Pisani zahtjev podnosi se u tajništvo Srednje škole Marka Marulića Slatina, a treba sadržavati naziv i trajanje programa koji je polaznik prethodno završio, datum završetka te program koji želi upisati.

Upisani učenici kao redoviti učenici dužni su:

* **položiti razlikovne odnosno dopunske ispite** (način polaganja i rokove utvrđuje Nastavničko vijeće rješenjem)
* te izvršiti sve obveze **(ukoliko su integrirani u razredni odjel pratiti nastavu tijekom nastavne godine i sudjelovati u svim  obvezama i aktivnostima kao i ostali učenici u razrednom odjelu).**

**Za sve informacije i upite vezane uz nastavak obrazovanja možete kontaktirati Srednju školu Marka Marulića Slatina na broj 098-229-758.**

RAVNATELJ:

Ivan Roštaš, prof.